Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen komission delegoidun asetuksen (EU) 2019/33 17 artiklan 2 ja 3 kohdan mukaisesti

(2020/C 152/06)

Tämä ilmoitus julkaistaan 17. lokakuuta 2018 annetun komission delegoidun asetuksen (EU) 2019/33 (1) 17 artiklan 5 kohdan mukaisesti

VAKIOMUUTOKSEN HYVÄKSYNNÄN TIEDOKSI ANTAMINEN

”Cévennes”

PGI-FR-A1151-AM01

Tiedonannon päivämäärä: 10.2.2020

HYVÄKSYTYN MUUTOKSEN KUVAUS JA PERUSTELUT

1. Viinien aistinvarainen kuvaus

Suojatun maantieteellisen merkinnän ”Cévennes” tuote-eritelmän 1 luvun 3.3 kohtaa on täydennetty tarkentamalla viinien aistinvaraista kuvausta värien, aromien ja makuominaisuuksien osalta.

Tuote-eritelmän muutos vaikuttaa yhtenäiseen asiakirjaan, jonka kohtaa ”Viini(e)n kuvaus” on myös täydennetty.

2. Rajattu maantieteellinen alue

Tuote-eritelmän 1 luvun 4.1 kohtaan on tehty muodollisia oikaisuja:

— Ensimmäisessä luetelmakohdassa on korvattu ilmaisu ”rypäleiden korjuu” ilmaisulla ”rypäleiden tuotanto”, sillä on oikeampaa määritellä rypäleiden maantieteellinen tuotantoalue suhteessa viinien viiniyttämis- ja valmistusalueeseen.

— Fontanès et Peyrollesin kunnasta tulee Fontanèsin kunta.

— Peyrolesin kunnan oikea kirjoitusmuoto on Peyrolles.

Samat muutokset on tehty myös yhtenäisen asiakirjan kohtaan ”Rajattu maantieteellinen alue”.

3. Välittömässä läheisyydessä sijaitseva alue

Välittömässä läheisyydessä sijaitseva alue, joka määritellään suojattuun maantieteelliseen merkintään ”Cévennes” oikeutettujen viinien viiniyttämistä ja valmistusta koskevan poikkeuksen mukaisesti, on tuote-eritelmän 1 luvun 4.1 kohdassa määritelty niiden Gardin departementin kuntien perusteella, jotka alueen muodostavat. Alue ei ole muuttunut, mutta sen kuvausta muutetaan siten, että siinä annetaan kuntien luettelo eikä luetteloa kantoneista, joiden hallinnollinen jako ei ole yhtä täsmällinen.

Luettelo on laadittu kansallisen viiteasiakirjan eli vuoden 2019 virallisen geokoodin mukaan.

Tämä kuntaluettelon muodossa oleva välittömässä läheisyydessä sijaitsevan alueen kuvaus on siirretty kohtaan ”Lisäedellytykset”.

4. Viiniköynnöslajikkeet

Suojatun maantieteellisen merkinnän ”Cévennes” tuote-eritelmän 1 luvun 5 kohdassa viinien tuotantoa varten määriteltyjä viiniköynnöslajikkeita täydennetään seuraavilla yhdeksällä lajikkeella:

Artaban N, Cabernet Blanc B, Cabernet Cortis N, Floreal B, Muscaris B, Soreli B, Souvignier Gris B, Vidoc N ja Voltis B.

Nämä lajikkeet kestävät kuivuutta ja sienitauteja, ja niiden ansiosta kasvinsuojeluaineita voidaan käyttää vähemmän. Lajikkeet vastaavat suojatun maantieteellisen merkinnän viinien tuotannossa käytettyjä lajikkeita, eivätkä ne muuta näiden viinien ominaisuuksia.

Lajikkeiden lisääminen vaikuttaa yhtenäisen asiakirjan kohtaan ”Rypäletuotteiden luokat”.

5. Tuote-eritelmän toimitukselliset muutokset, jotka eivät vaikuta yhtenäiseen asiakirjaan

Suojatun maantieteellisen merkinnän ”Cévennes” tuote-eritelmän 2 luvussa olevaan tärkeimpiä tarkastettavia kohtia koskevaan taulukkoon on tehty toimituksellisia muutoksia siten, että käytettävät termit ovat aiempaa täsmällisempiä:

— Ilmaisu ”Rypäleiden korjuualue” on korvattu ilmaisulla ”Rypäleiden tuotantoalue”.

— Sanan ”viiniyttäminen” jälkeen on lisätty sana ”jalostuspaikka”.

— Ilmaisu ”Analyyttinen tarkastus” on korvattu ilmaisulla ”Analyyttinen tutkimus”.

Suojatun maantieteellisen merkinnän ”Cévennes” tuote-eritelmän 3 luvussa toimivaltaisen valvontaviranomaisen INAOn (Institut national de l’origine et de la qualité) puolesta toimivan sertifiointielimen viitetiedot on saatettu ajan tasalle.

Nämä toimitukselliset oikaisut eivät vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

”Cévennes”

2. Maantieteellisen merkinnän tyyppi

SMM – suojattu maantieteellinen merkintä

3. Rypäletuotteiden luokat

1. Viini

5. Laatukuohuviini

16. Ylikypsistä rypäleistä valmistettu viini

4. Viini(e)n kuvaus

Hiilihapottomat punaviinit

Suojattu maantieteellinen merkintä ”Cévennes” on varattu hiilihapottomille viineille ja ylikypsistä rypäleistä valmistetuille viineille, jotka ovat väriltään puna-, rosee- ja valkoviinejä.

Punaviinejä luonnehtivat niiden eleganssi ja aromaattinen voima sekä käytettyjen viiniytystekniikoiden mukaan vaihtelevat tanniinirakenteet. Punaviinit ovat väriltään rubiininpunaisia violetein häivähdyksin. Viineillä on voimakas ja selkeä tuoksu, jossa voi havaita punaisten ja mustien marjojen aromeja. Suutuntuma on tiivis, pyöreä ja herkullinen.

Hiilihapottomien viinien kokonaisalkoholipitoisuus tilavuusprosentteina, kokonaishappopitoisuus, haihtuvien happojen pitoisuus ja kokonaisrikkidioksidipitoisuus (vähimmäis- tai enimmäisarvot) ovat yhteisön sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

Hiilihapottomat roseeviinit

Roseeviinit valmistetaan pääasiassa Cinsault-, Grenache- ja Syrah-rypälelajikkeista joko sekoituksina tai yhden lajikkeen viineinä. Niiden väri vaihtelee hennon vaaleanpunaisesta lohenpunaiseen vivahtavaan vaaleanpunaiseen. Tuoksu on hienovarainen ja herkkä, ja siinä on hienoisia punaisten marjojen vivahteita. Suutuntuma on pyöreä, pehmeä ja hienostunut, ja siinä on upeaa raikkautta sekä muistumia aromaattisesta tuoksuvalikoimasta.

Hiilihapottomien viinien kokonaisalkoholipitoisuus tilavuusprosentteina, kokonaishappopitoisuus, haihtuvien happojen pitoisuus ja kokonaisrikkidioksidipitoisuus (vähimmäis- tai enimmäisarvot) ovat yhteisön sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

Hiilihapottomat valkoviinit

Valkoviinejä luonnehtii erityisesti niiden hienostuneisuus, johon liittyy aina tyypillistä raikkautta. Niiden väri on vaaleankeltainen, läpikuultava ja kirkas, ja toisinaan siinä näkyy kauniita vihreitä häivähdyksiä. Tuoksu on luonteenomainen, siinä on valkolihaisten hedelmien sävyjä ja toisinaan sitrushedelmien ja puksipuun tuoksua. Tuoksu on joka tapauksessa aina hyvin raikas. Viinien suutuntuma on upean eloisa. Viinit ovat aromaattisia ja hienostuneita, ja niiden aromit ovat viipyileviä.

Hiilihapottomien viinien kokonaisalkoholipitoisuus tilavuusprosentteina, kokonaishappopitoisuus, haihtuvien happojen pitoisuus ja kokonaisrikkidioksidipitoisuus (vähimmäis- tai enimmäisarvot) ovat yhteisön sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

Ylikypsistä rypäleistä valmistetut puna-, rosee- ja valkoviinit

Ylikypsistä rypäleistä valmistettuja viinejä luonnehtivat kypsien marjojen aromit.

Ylikypsistä rypäleistä valmistettujen viinien todellinen alkoholipitoisuus, kokonaisalkoholipitoisuus ja luonnollinen alkoholipitoisuus tilavuusprosentteina sekä kokonaisrikkidioksidipitoisuus (vähimmäis- tai enimmäisarvot) ovat yhteisön sääntelyn mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus Haihtuvien happojen pitoisuus enintään (mEq/l) Kokonaisrikkidioksidipitoisuus enintään (mg/l)

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Viininvalmistusmenetelmien on oltava yhteisön tasolla ja Ranskan maatalous- ja merikalastuslaissa (Code rural et de la pêche maritime) asetettujen velvoitteiden mukaisia.

b. Enimmäistuotokset

90 hehtolitraa hehtaaria kohden

6. Rajattu maantieteellinen alue

Suojatun maantieteellisen merkinnän ”Cévennes” viinien rypäleiden tuotanto, viiniytys ja valmistaminen tehdään Gardin departementin seuraavien kuntien alueella:

Aigaliers, Aigremont, Aiguèze, Alès, Allègre, Alzon, Anduze, Arpaillargues-et-Aureillac, Arphy, Arre, Arrigas, Aspères, Aubussargues, Aujac, Aulas, Aumessas, Avèze, Bagard, Barjac, Baron, Bessèges, Bez-et-Esparon, Blandas, Blauzac, Boisset-et-Gaujac, Bonnevaux, Bordezac, Boucoiran-et-Nozières, Bouquet, Bourdic, Bragassargues, Branoux-les-Taillade, Breau Salagosse, Brignon, Brouzet-lès-Alès, Campestre-et-Luc, Canaules-et-Argentières, Cannes-et-Clairan, Cardet, Carnas, Cassagnoles, Castelnau-Valence, Causse-Bégon, Cavillargues, Cendras, Chambon, Chamborigaud, Collorgues, Colognac, Combas, Concoules, Conqueyrac, Corbès, Courry, Crespian, Cros, Cruviers-Lascours, Deaux, Dions, Domessargues, Dourbies, Durfort-et-Saint-Martin-de-Sossenac, Estrechure (l’), Euzet, Foissac, Fontarèches, Fons-Outre-Gardon, Fons-sur-Lussan, Fontanès, Fressac, Gailhan, Gagnières, Gajan, Garrigues-Sainte-Eulalie, Gaujac, Générargues, Génolhac, Goudargues, Grand-Combe (la), Issirac, La Bastide-d’Engras, La Bruguière, La Cadière-et-Cambo, La Calmette, La Capelle-et-Masmolène, La Rouvière, Lamelouze, Lanuéjols, Lasalle, Laval-Saint-Roman, Laval-Pradel, Le Garn, Le Pin, Lecques, Lédignan, Les Mages, Les Plans, Lézan, Liouc, Logrian-Florian, Lussan, Malon-et-Elze, Mandagout, Mars, Martignargues, Martinet (le), Maruéjols-lès-Gardon, Massanes, Massillargues-Attuech, Mauressargues, Méjannes-le-Clap, Méjannes-lès-Alès, Meyrannes, Mialet, Molières-Cavaillac, Molières-sur-Cèze, Monoblet, Mons, Montagnac, Montclus, Monteils, Montardier, Montignargues, Montmirat, Montpezat, Moulézan, Moussac, Navacelles, Ners, Notre-Dame-de-la-Rouvière, Orthoux-Sérignac-Quilhan, Peyremale, Peyrolles, Plantiers (les), Pommiers, Pompignan, Ponteils-et-Brésis, Portes, Potelières, Pougnadoresse, Puechredon, Quissac, Revens, Ribaute-les-Tavernes, Rivières, Robiac-Rochessadoule, Rochegude, Rogues, Roquedur, Rousson, Saint-Ambroix, Sainte-Anastasie, Saint-André-de-Majencoules, Saint-André-de-Valborgne, Saint-André-de-Roquepertuis, Saint-Bauzély, Saint-Bénézet, Saint-Bonnet-de-Salendrinque, Saint-Brès, Saint-Bresson, Saint-Cézaire-de-Gauzignan, Saint-Chaptes, Saint-Christol-de-Rodières, Saint-Christol-lès-Alès, Saint-Clément, Saint-Denis, Saint-Drézéry, Sainte-Croix-de-Caderle, Sainte-Cécile-d’Andorges, Saint-Etienne-de-l’Olm, Saint-Félix-de-Pallières, Saint-Florent-sur-Auzonnet, Saint-Geniès-de-Malgoirès, Saint-Hilaire-de-Brethmas, Saint-Hippolyte-de-Caton, Saint-Hippolyte-de-Montaigu, Saint-Hippolyte-du-Fort, Saint-Jean-de-Valeriscle, Saint-Jean-du-Gard, Saint-Jean-de-Ceyragues, Saint-Jean-de-Crieulon, Saint-Jean-de-Maruéjols-et-Avéjan, Saint-Jean-de-Serres, Saint-Jean-du-Pin, Saint-Julien-de-la-Nef, Saint-Julien-de-Cassagnas, Saint-Julien-les-Rosiers, Saint-Just-et-Vacquières, Saint-Laurent-le-Minier, Saint-Laurent-la-Vernède, Saint-Mamert-du-Gard Saint-Martial, Saint-Martin-de-Valgalgues, Saint-Maurice-de-Cazevieille, Saint-Nazaire-des-Gardies, Saint-Paul-la-Coste, Saint-Pons-la-Calm, Saint-Privat-de-Champclos, Saint-Privat-des-Vieux, Saint-Roman-de-Codières, Saint-Sauveur-des-Pourcils, Saint-Sébastien-d’Aigrefeuille, Saint-Théodorit, Saint-Victor-de-Malcap, Saint-Victor-des-Oules, Salindres, Salinelles, Salles-du-Gardon (les), Sardan, Saumane, Sauve, Sauzet, Savignargues, Sénechas, Servas, Serviers-et-Labaume, Seynes, Soudorgues, Soustelle, Souvignargues, Sumène, Tharaux, Thoiras, Tornac, Trèves, Vabres, Vallabrix, Valleraugue, Vallérargues, Verfeuil, Vernarède (la), Vézénobres, Vic-le-Fesq, Vigan (le), Villevieille ja Vissec.

7. Pääasialliset rypälelajikkeet

Alicante Henri Bouschet N Alphonse Lavallée N Altesse B Alvarinho – Albariño Aramon N Aramon Blanc B Aramon Gris G Aranel B Arinarnoa N Artaban N Arvine B – Petite Arvine Aubun N – Murescola Bourboulenc B – Doucillon Blanc Brun Argenté N – Vaccarèse Cabernet Blanc B Cabernet Cortis N Cabernet Franc N Cabernet-Sauvignon N Caladoc N Cardinal Rg Carignan N Carignan Blanc B Carmenère N Chardonnay B Chasan B Chasselas B Chenanson N Chenin B Cinsaut N – Cinsault Clairette B Clairette Rose Rs Colombard B Cot N – Malbec Couderc Noir N Counoise N Danlas B Egiodola N Floreal B Gamay N Gamay de Chaudenay N Gewürztraminer Rs Grenache N Grenache Blanc B Grenache Gris G Gros Manseng B Lival N Lledoner Pelut N Macabeu B – Macabeo Marsanne B Marselan N Maréchal Foch N Mauzac B Merlot N Mondeuse N Morrastel N – Minustellu, Graciano Mourvèdre N – Monastrell Muscaris B Muscat d’Alexandrie B – Muscat, Moscato Muscat de Hambourg N – Muscat, Moscato Muscat à Petits Grains Blancs B – Muscat, Moscato Muscat à Petits Grains Roses Rs – Muscat, Moscato Muscat à Petits Grains Rouges Rg – Muscat, Moscato Nielluccio N – Nielluciu Négrette N Petit Manseng B Petit Verdot N Pinot Gris G Pinot Noir N Piquepoul Blanc B Piquepoul Gris G Piquepoul Noir N Portan N Riesling B Rivairenc N – Aspiran Noir Roussanne B Sauvignon B – Sauvignon Blanc Sauvignon Gris G – Fié Gris Sciaccarello N Sémillon B Servant B Soreli B Souvignier Gris Rs Sylvaner B Syrah N – Shiraz Tannat N Tempranillo N Terret Blanc B Terret Gris G Terret Noir N Ugni Blanc V Verdelho B Vermentino B – Rolle Vidoc N Villard Blanc B Villard Noir N Viognier B Voltis B

8. Yhteyden/yhteyksien kuvaus

Cévennesin viininviljelyalue sijaitsee Etelä-Ranskassa Languedoc-Roussillonin alueella Gardin departementissa. Se on saanut nimensä Cévennesin vuoristosta, joka on Ranskan keskusylängön (Massif Central) eteläisen osan viimeinen vuoristoinen jatke.

Cévennesin vuoret ovat ankaruudellaan ja monimuotoisuudellaan saaneet ihmisen sopeuttamaan tuotantonsa vuorten maaperä- ja ilmasto-olosuhteisiin. Yleensä viininviljely alkaa silloin, kun kastanjat katoavat.

Viinitarhoja on pääosin karbonaattipitoisessa maaperässä, kumpuilevassa maisemassa, jonka ovat muotoilleet Cévennesin vuorilta laskevat joet ja jossa viiniköynnöksiä viljellään rinnan hedelmien, oliivipuiden ja viljojen kanssa.

Cévennesin vuorten juurella olevaa tasankoa luonnehtii heikohko välimerellinen ilmasto, jossa vuodenajat erottuvat selvästi toisistaan ja päiväntasausten aikaan esiintyy usein voimakkaita sateita (épisodes Cévenols). Vuorten vaikutuksesta pohjoistuuli on kohtalaista, ja rypäleiden laadukkuutta suosivat lämpötilaerot ovat viinirypäleiden kypsymisvaiheessa merkittäviä. Viiniköynnöstä on useiden vuosisatojen ajan viljelty rinnan muun maataloustuotannon kanssa, ja viiniä on tuotettu paikalliseen kulutukseen.

Viiniköynnös on syrjäyttänyt karhunvatukat ja kastanjat näitä tuotantomuotoja kohdanneiden kriisien myötä. Viininviljelyn voimakkain kehitys alkoi 1800-luvulla, mutta monokulttuuriin ei kuitenkaan siirrytty, kuten Languedocin alatasangolla.

Cévennesin viinit tunnustettiin ensimmäisen kerran asetuksella 27. elokuuta 1992. Maantieteellisen alueen kuntien tuotanto on noin 80 000 hehtolitraa puna-, rosee- ja valkoviinejä, joista roseeviinien tuotanto on kehittynyt voimakkaimmin.

Viineihin käytetään useimmiten perinteisiä välimerellisiä lajikkeita (Carignan, Grenache ja Cinsaut) sekä kansainvälistä mainetta saaneita lajikkeita, kuten Merlot, Cabernet-Sauvignon ja Syrah punaviineissä ja Chardonnay, Sauvignon ja Viognier valkoviineissä.

Punaviinejä luonnehtivat niiden eleganssi ja aromaattinen voima. Valko- ja roseeviinejä luonnehtii erityisesti niiden hienostuneisuus, johon liittyy aina tyypillistä raikkautta.

Parhaiten kuohuviineiksi soveltuvasta hiilihapottomien viinien valikoimasta valmistetuilla kuohuviineillä on samat aromaattiset ominaisuudet. Viiniköynnöslajikkeiden kehittäminen alkoi nelisenkymmentä vuotta sitten, minkä ansiosta viininviljelijät ovat kyenneet monipuolistamaan tuotantoaan erityisesti ottamalla käyttöön varhaisempia lajikkeita, jotka ovat erityisen hyvin sopeutuneita Cévennesin vuorten juurella olevan tasangon ilmastoon.

Viineille on yleensä luonteenomaista eleganssin ja raikkauden tasapaino, ja ne ilmentävät siis hyvin alueen omaperäistä ilmastoa.

Viiniköynnöksellä on oma erityinen paikkansa maatalousekonomiassa, ja viinit lisäävät osaltaan Cévennesin tuotteiden maineikkuutta muiden tuotteiden rinnalla, kuten sipulien (oignons doux), kastanjoiden ja Pélardon-juuston.

Nämä tuotteet ja matkailutalouden kehittyminen erityisesti Cévennesin kansallispuiston ympärille ovat tuoneet alueelle uudenlaista tasapainoa, mikä edistää osaltaan ihmisen vuosisatojen kuluessa muovaaman hämmästyttävän maiseman säilymistä.

9. Olennaiset lisäedellytykset (pakkaaminen, merkinnät, muut vaatimukset)

Merkintöihin liittyvät täydentävät maininnat

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Suojattua maantieteellistä merkintää ”Cévennes” voidaan täydentää yhden tai useamman rypälelajikkeen nimellä.

Suojattua maantieteellistä merkintää ”Cévennes” voidaan täydentää merkinnöillä ”primeur” tai ”nouveau”. Merkinnät ”primeur” tai ”nouveau” on varattu hiilihapottomille viineille.

Merkinnöissä on oltava Euroopan unionin SMM-tunnus, jos maininta suojatusta maantieteellisestä merkinnästä (”Indication géographique protégée”) korvataan perinteisellä merkinnällä ”Vin de Pays”.

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue, joka määritellään suojattuun maantieteelliseen merkintään ”Cévennes” oikeutettujen viinien viiniyttämistä ja valmistusta koskevan poikkeuksen mukaisesti, muodostuu vuoden 2019 virallisen geokoodin mukaan seuraavien Gardin departementin kuntien kokonaisuudesta:

Aigues-Mortes, Aigues-Vives, Aimargues, Aramon, Argilliers, Aubais, Aubord, Aujargues, Bagnols-sur-Cèze, Beaucaire, Beauvoisin, Bellegarde, Belvézet, Bernis, Bezouce, Boissières, Bouillargues, Cabrières, Caissargues, Calvisson, Carsan, Castillon-du-Gard, Caveirac, Chusclan, Clarensac, Codognan, Codolet, Collias, Comps, Congénies, Connaux, Cornillon, Domazan, Estézargues, Flaux, Fournès, Fourques, Gallargues-le-Montueux, Garons, Générac, Jonquières-Saint-Vincent, Junas, La Roque-sur-Cèze, Langlade, Laudun-l’Ardoise, Le Cailar, Le Grau-du-Roi, Lédenon, Les Angles, Lirac, Manduel, Marguerittes, Meynes, Milhaud, Montaren-et-Saint-Médiers, Montfaucon, Montfrin, Mus, Nages-et-Solorgues, Nîmes, Orsan, Parignargues, Pont-Saint-Esprit, Poulx, Pouzilhac, Pujaut, Redessan, Remoulins, Rochefort-du-Gard, Rodilhan, Roquemaure, Sabran, Saint-Alexandre, Saint-André-d’Olérargues, Saint-Bonnet-du-Gard, Saint-Côme-et-Maruéjols, Saint-Dionisy, Saint-Etienne-des-Sorts, Saint-Geniès-de-Comolas, Saint-Gervais, Saint-Gervasy, Saint-Gilles, Saint-Hilaire-d’Ozilhan, Saint-Julien-de-Peyrolas, Saint-Laurent-d’Aigouze, Saint-Laurent-de-Carnols, Saint-Laurent-des-Arbres, Saint-Marcel-de-Careiret, Saint-Maximin, Saint-Michel-d’Euzet, Saint-Nazaire, Saint-Paul-les-Fonts, Saint-Paulet-de-Caisson, Saint-Quentin-la-Poterie, Saint-Siffret, Saint-Victor-la-Coste, Salazac, Sanilhac-Sagriès, Sauveterre, Saze, Sernhac, Sommières, Tavel, Théziers, Tresques, Uchaud, Uzès, Vallabrègues, Valliguières, Vauvert, Vénéjan, Vergèze, Vers-Pont-du-Gard, Vestric-et-Candiac ja Villeneuve-lès-Avignon.

Linkki eritelmään

https://info.agriculture.gouv.fr/gedei/site/bo-agri/document_administratif-6ec30fda-501e-46f5-bc91-936ce505bac7

(1) EUVL L 9, 11.1.2019, s. 2.